บาทเปิด 33.63บาทต่อดอลลาร์ แข็งค่า
เงินบาทเปิดตลาด 33.63บาทต่อดอลลาร์ แข็งค่า คาดธุรกรรมเบาบาง ตลาดรอดูทิศทาง Flowเมื่อวันที่ 23 ธ.ค. 64
23 ธ.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.63 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 33.77 บาท/ดอลลาร์ เนื่องจากดอลลาร์อ่อนค่าเมื่อเทียบเกือบทุกสกุลเงินหลัก หลังตลาดเปิดรับความเสี่ยงในการลงทุนมากขึ้น และมีข่าวดีเกี่ยวกับสถานการณ์โควิด-19 กรณีการพัฒนายาเพื่อใช้รักษาตัวที่บ้านได้ ขณะที่มีธุรกรรมเบาบาง"บาทแข็งค่าจากเย็นวานนี้ เนื่องจากดอลลาร์อ่อนค่า หลังนักลงทุนเปิดรับความเสี่ยงมากขึ้น โดยเทขายสินทรัพย์ปลอดภัย แต่ตลาดช่วงนี้มีธุรกรรมที่เบาบาง" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.55 - 33.70 บาท/ดอลลาร์